**Ministru kabineta rīkojuma projekta “Par Oksanu Lentjušenkovu” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| I. Tiesību akta projekta izstrādes nepieciešamība | | |
| 1. | Pamatojums | Ministru kabineta rīkojuma projekts “Par Oksanu Lentjušenkovu” (turpmāk – projekts) izstrādāts saskaņā ar Augstskolu likuma 17.panta septītajā daļā noteikto, ka, ja rektors pēc paša vēlēšanās beidz pildīt amatu pirms termiņa beigām, Ministru kabinets ieceļ augstskolas dibinātāja izvirzītu rektora vietas izpildītāju, kas pilda rektora pienākumus līdz jaunievēlētā rektora apstiprināšanai. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ar Ministru kabineta 2011.gada 9.marta rīkojumu Nr.91 “Par G.Veismani” par sabiedrības ar ierobežotu atbildību “Ekonomikas un kultūras augstskola” (turpmāk – augstskola) rektora vietas izpildītāju iecelta Gunta Veismane. Ar 2016.gada 216.decembra vēstuli Nr.2-24/16/46 augstskola informēja, ka augstskolas rektora vietas izpildītāja Gunta Veismane 2016.gada 1.decembrī ir iesniegusi lūgumu atbrīvot viņu no rektora vietas izpildītāja amata sakarā ar darbu Eiropas Savienības Augsta līmeņa padomnieka amatā Moldovas Premjerministra birojā. Augstskolas Valde 2016.gada 16.decembrī ir pieņēmusi lēmumu Nr.21/16, kurā nolemts ar 2016.gada 31.decembri atbrīvot Guntu Veismani no rektora vietas izpildītāja amata un izvirzīt prorektori Oksanu Lentjušenkovu par rektora vietas izpildītāju līdz jaunā rektora ievēlēšanai un apstiprināšanai.  Saskaņā ar Augstskolu likuma 17.panta pirmo daļu rektors ir augstskolas augstākā amatpersona, kas īsteno augstskolas vispārējo administratīvo vadību un bez īpaša pilnvarojuma pārstāv augstskolu. Rektors veic Augstskolu likuma 17.1pantā uzskaitītās funkcijas. Augstskolas rektors atbild par augstskolas darbības atbilstību normatīvo aktu prasībām. Augstskolas rektors paraksta augstākās izglītības diplomus, sadarbības līgumus un visa veida administratīvos rīkojumus un dokumentus (piemēram, par algu izmaksu un nodokļu nomaksu), līdz ar to augstskolas darbības nepārtrauktai nodrošināšanai ir nepieciešams rektors.  Rektora vietas izpildītājs tiek iecelts līdz brīdim, kad tiek ievēlēts un apstiprināts Ministru kabinetā rektors. Līdz ar to rektora vietas izpildītāja amata termiņš ir līdz ievēlētā rektora apstiprināšanai Ministru kabinetā. Ņemot vērā to, ka augstskolā nav ticis ievēlēts rektors, bet rektora vietas izpildītājs ir beidzis pildīt amata pienākumus, pirms ticis ievēlēts un apstiprināts rektors, uzskatāms, ka rektora vietas izpildītājs ir beidzis pildīt amata pienākumus pirms termiņa. Tādā gadījumā augstskolas darbības nodrošināšanai ir nepieciešams iecelt jaunu rektora vietas izpildītāju līdz jauna rektora ievēlēšanai.  Ņemot vērā minēto un lai nodrošinātu augstskolas darbības nepārtrauktību, nepieciešams iecelt augstskolas rektora vietas izpildītāju. |
| 3. | Projekta izstrādē iesaistītās institūcijas | Izglītības un zinātnes ministrija. |
| 4. | Cita informācija | Nav. |

|  |  |  |
| --- | --- | --- |
| VII. Tiesību akta projekta izpildes nodrošināšana un tās ietekme uz institūcijām | | |
| 1. | Projekta izpildē iesaistītās institūcijas | Projekta izpildē būs iesaistīta augstskola. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

*Anotācijas II, III, IV, V un VI sadaļa – projekts šo jomu neskar.*

Izglītības un zinātnes ministrs Kārlis Šadurskis

Vizē:

Valsts sekretāre Līga Lejiņa

02.01.2017.

446

L.Upīte, 67047816

Linda.Upite@izm.gov.lv